Käina Huvi- ja Kultuurikeskus

Käina Huvi- ja Kultuurikeskus on asutus Hiiu maakonnas Hiiumaa vallas Käina asulas. 

Keskus asutati 2009. aastal, mil Käina vald liitis huvikooli, kultuurikeskuse ja noortekeskuse ühise juhtimise alla.

Keskuse direktor on Ly Meldorf.http://www.kainakultuur.ee/kontakt (vaadatud 04.07.2025)

 Käina Noortekeskus 
Käina Noortekeskus on avatud noortekeskuse põhimõttel tegutsev vaba aja veetmise koht, mis on mõeldud 7–26-aastastele noortele.

 Käina Kaunite Kunstide Kool 
Käina Huvi- ja Kultuurikeskuses tegutsev Käina Kaunite Kunstide Kool annab eelprofessionaalset huviharidust riiklike õppekavade alusel ning ka huviringi tasemel õpet.Huvikool Käina Huvi- ja Kultuurikeskuse koduleht.

Käina Kaunite Kunstide Kool asutati 1. oktoobril 1996. Koolis hakkas õppima ligi 90 õpilast. Koolis on algusest peale olnud kolm osakonda: muusika-, kunsti- ja tantsuosakond. Huvikool annab huviharidust muusika- ja kunstiosakonnas riiklike õppekavade alusel ja tantsuosakonnas kooli enda loodud õppekava alusel.

Muusikaosakonnas saab õppida nii akadeemilistel kui ka rahvamuusikaerialadel. Muusikaosakonna põhiõppes õpitakse seitse aastat. Õpetatavad erialad: klaver, plokkflööt, flööt, viiul, viola da gamba, kitarr, Hiiu kannel.

Kunstiosakonna õppekava on nelja-aastane, sellele eelneb ettevalmistusosakond. Õppekavva kuuluvad kompositsioon, joonistamine, maalimine, vormiõpetus ja kunstiajalugu.

Tantsuosakonnas tegeletakse eesti tantsu, seltskonnatantsu ning line- ja show-tantsuga. Õppeaeg tantsuosakonnas on viis aastat. Eelkooliealiste jaoks on avatud ettevalmistusosakond.

Viited

Välislingid
Käina Huvi- ja Kultuurikeskuse koduleht 

Kategooria:Eesti kultuurikeskused
Kategooria:Hiiumaa vald